กฎกระทรวง ฉบับที่ 7 (พ.ศ. 2508) ออกตามความในพระราชบัญญัติการชลประทานหลวง พุทธศักราช 2485
กฎกระทรวง
กฎกระทรวง
ฉบับที่ ๗ (พ.ศ. ๒๕๐๘)
ออกตามความในพระราชบัญญัติการชลประทานหลวง
พุทธศักราช ๒๔๘๕[๑]
 

อาศัยอำนาจตามความในมาตรา ๑๔
แห่งพระราชบัญญัติการชลประทานหลวง พุทธศักราช ๒๔๘๕
ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๓) พ.ศ.๒๕๐๗ และมาตรา
๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงพัฒนาการแห่งชาติออกกฎกระทรวงไว้
ดังต่อไปนี้

ข้อ ๑
ให้ยกเลิกกฎกระทรวง ฉบับที่ ๕ (พ.ศ.๒๔๙๗) ออกตามความ พระราชบัญญัติการชลประทานหลวง
พุทธศักราช ๒๔๘๕

ข้อ ๒
ให้กรมชลประทานเรียกเก็บค่าบำรุงทางน้ำชลประทานจาก
ก. ผู้ใช้เรือ หรือแพที่ผ่านประตูน้ำ ประตูระบาย
หรือผ่านบริเวณทำนบ หรือ ประตูระบายโดยทางสาลี่ ตามอัตราที่กำหนดในบัญชี ก.
ท้ายกฎกระทรวงนี้
ข.
ผู้รับใบอนุญาตเดินเรือยนต์หรือเรือกลไฟรับจ้างขนส่งคนโดยสารหรือสินค้า หรือรับจ้างลากจูงในทางน้ำชลประทานประเภท
๒ เป็นรายปี ตามอัตราที่กำหนดใน บัญชี ข. ท้ายกฎกระทรวงนี้

ข้อ ๓
ให้กรมชลประทานเรียกเก็บค่าธรรมเนียมใบสำคัญวัดเรือ บัตรยกเว้น ค่าบำรุงทางน้ำชลประทาน
และใบแทนใบอนุญาต ตามอัตราที่กำหนดในบัญชี ค. ท้าย กฎกระทรวงนี้
ข้อ ๔
ในการชำระค่าบำรุงทางน้ำชลประทานตามข้อ ๒ ก. ผู้ชำระค่าบำรุง ทางน้ำชลประทานต้องแสดงใบสำคัญวัดเรือของเรือลำนั้นต่อเจ้าพนักงานทุกครั้ง

ข้อ ๕
ให้ยกเว้นค่าบำรุงทางน้ำชลประทานให้แก่เรือ ดังต่อไปนี้
ก. เรือพระที่นั่งพระมหากษัตริย์
พระราชินีสมเด็จพระเจ้าลูกยาเธอ สมเด็จ พระเจ้าลูกเธอ หรือเรือผู้สำเร็จราชการแทนพระองค์
รวมทั้งเรือติดตามในขบวนด้วย
ข. เรือนายกรัฐมนตรี รองนายกรัฐมนตรี หรือรัฐมนตรี
ค. เรือที่พระภิกษุควบคุมมา
และมีหนังสือเจ้าอาวาสรับรองว่าเรือนั้นใช้ใน สมณกิจ
ง. เรือแจวหรือเรือพาย ขนาดกว้างไม่ถึง ๑ เมตร
ที่มีบัตรยกเว้นค่าบำรุงทางน้ำชลประทาน
จ. เรือที่ได้รับยกเว้นเป็นหนังสือจากอธิบดีกรมชลประทาน


ให้ไว้ ณ วันที่ ๒๐ กันยายน พ.ศ. ๒๕๐๘
พจน์ สารสิน
รัฐมนตรีว่าการกระทรวงพัฒนาการแห่งชาติ
[เอกสารแนบท้าย]

๑. บัญชี ก. อัตราค่าบำรุงทางน้ำชลประทานที่เรียกเก็บจากผู้ใช้เรือ แพ
ผ่านประตูน้ำประตูบริเวณ หรือผ่านบริเวณทำนบ หรือประตูระบายโดยทางสาลี่

๒. บัญชี ข.
อัตราค่าบำรุงทางน้ำชลประทานที่เรียกเก็บจากผู้รับใบอนุญาตเดินเรือยนต์หรือเรือกลไฟที่เดินรับจ้างขนส่งคนโดยสารหรือสินค้า
หรือรับจ้างลากจูงในทางน้ำชลประทาน ประเภท ๒
๓. บัญชี ค. อัตราค่าธรรมเนียม

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้กฎกระทรวงฉบับนี้ คือ ตามพระราชบัญญัติการชลประทานหลวง
พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการ ชลประทานหลวง (ฉบับที่ ๓)
พ.ศ. ๒๕๐๗ ให้ยกเลิกค่าบำรุงทางน้ำชลประทาน ฉบับเดิมและให้ใช้บัญชีฉบับใหม่แทน จึงเห็นสมควรออกกฎกระทรวงกำหนดอัตราค่าบำรุงทางน้ำชลประทาน
และอัตราค่าธรรมเนียมขึ้นใหม่เพื่อให้เป็นไปตามพระราชบัญญัติดังกล่าว



























วิมล/ผู้จัดทำ
๑๖ กันยายน ๒๕๕๗



[๑] ราชกิจจานุเบกษา
เล่ม ๘๒/ตอนที่ ๘๐/หน้า ๗๘๖/๒๘ กันยายน ๒๕๐๘